62021CO0665_INF
Определение на Съда (осми състав) от 10 май 2023 г. —MKB Multifunds/Комисия
(Дело C‑665/21 P) (
1
)
„Обжалване — Член 181 от Процедурния правилник на Съда — Държавни помощи — Твърдяна държавна помощ, отпусната от държава членка в полза на фонд на фондове — Предварителна проверка от Европейската комисия — Решение на Комисията, с което се установява, че не е налице държавна помощ — Жалба за отмяна — Допустимост — Регламент (ЕС) 2015/1589 — Член 1, буква з) — Понятие „заинтересована страна“
1.
Обжалване — Основания — Неправилна преценка на фактите и доказателствата — Недопустимост — Контрол на Съда върху преценката на фактите и доказателствата — Изключване, освен в случай на изопачаването им — Основание: изопачаване на доказателствата — Необходимост да се уточни кои доказателства са изопачени и да се посочат грешките в анализа, довели до изопачаването им
(член 256, параграф 1, втора алинея ДФЕС; член 58, първа алинея от Статута на Съда)
(вж. т. 33—35)
2.
Съдебно производство — Въвеждане на нови основания в хода на производството — Условия — Основание, почиващо на обстоятелства, установени в хода на производството — Липса
(член 127, параграф 1 и член 190 от Процедурния правилник на Съда)
(вж. т. 36)
3.
Помощи, предоставяни от държавите — Разглеждане от Комисията — Административното производство — Заинтересована страна по смисъла на член 108, параграф 2 ДФЕС — Понятие — Предприятие, което не се намира в пряко конкурентно отношение с получателя на помощта — Необходимост това предприятие да докаже конкретното влияние на помощта върху неговото положение
(член 108, параграф 2 ДФЕС; член 1, буква з) от Регламент 2015/1589 на Съвета)
(вж. т. 48—51)
4.
Обжалване — Основания — Основание, изложено за първи път в производството по обжалване на съдебен акт — Ново основание, посочено въз основа на факти, установени след обявяването на определението на Общия съд — Недопустимост
(член 256 ДФЕС; член 58 от Статута на Съда; член 127, параграф 1, член 170, параграф 1 и член 190, параграф 1 от Процедурния правилник на Съда)
(вж. т. 52)
5.
Жалба за отмяна — Физически или юридически лица — Актове, които ги засягат пряко и лично — Лично засягане — Критерии — Решение на Комисията, в което се стига до извод за липса на помощ — Жалба на конкурентно предприятие, което не е доказало, че положението му на пазара е съществено засегнато — Недопустимост
(член 108, параграф 2 и член 263, четвърта алинея ДФЕС)
(вж. т. 58)
6.
Обжалване — Основания — Основание, изложено за първи път в производството по обжалване на съдебен акт — Недопустимост
(член 170, параграф 1 и член 190 от Процедурния правилник на Съда)
(вж. т. 59)
Диспозитив
1)
Отхвърля жалбата като отчасти явно недопустима и отчасти явно неоснователна.
2)
Осъжда MKB Multifunds BV да понесе, наред с направените от него съдебни разноски, и тези на Европейската комисия.
3)
Кралство Нидерландия понася направените от него съдебни разноски.
(
1
)	ОВ C 11, 10.1.2022 г.